Seejärel algas hotelli tohutus konverentsisaalis hispaaniakeelne jõulumissa, mis kestis vist küll tunde, sest me ei jõudnud kuidagi seda lõppu ära oodata. Lõpuks pääsesime sööma ning lauad olid lookas, nagu ka saatest näha võis. Kuigi ainus natukenegi jõulutunnet tekitav roog oli suur küpsetatud kalkun. Sushi, krevetid ja muud loomad olid muidugi maitsvad, aga .. noh,  ebatavalalised.  Mingil hetkel õhtusöögi ajal läks lavale ansambel, laulja kandis jõuluvana kostüümi ning trummar meenutas põhjapõtra. Repertuaar oli sama sürr kui väljanägemine.